Diari Oficial de la Generalitat Valenciana


Sumari del DOGV 4782, del 24-06-2004 (2004/5875)

Informació pública de l'alternativa tècnica del programa d'actuació integrada SUR 02, SUR 03 i O.I.1R02 del Pla General.
------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5875


Organisme emissor
:   Ajuntament de Vinaròs

Tipus de document
:   Anunci

Informació pública de l'alternativa tècnica del programa d'actuació integrada SUR 02, SUR 03 i O.I.1R02 del Pla General. [2004/Q5875]
  
En data 30 d'abril de 2004, registre d'entrada 5.462, la mercantil Proyexva, SL, presenta davant l'ajuntament la documentació per al desenvolupament urbanístic del sector SUR 02, SUR 03 i O.I.1R02.
  
La documentació presentada s'ha sotmés a informe tècnic, en el qual es conclou que la documentació compleix els requisits i el contingut de la Llei Reguladora de l'Activitat Urbanística 6/1994.
  
Vist el que s'ha exposat i de conformitat amb l'establit en els articles 45 i 46 de la Llei Reguladora de l'Activitat Urbanística, resolc:
  
Primer. Exposar al públic, pel termini de 20 dies en un diari d'informació general i en el Diari Oficial de la Generalitat Valenciana, l'alternativa tècnica de programa, presentada per la mercantil Proyexva, SL, del sector SUR 02, SUR 03 i O.I.1R02. Durant el termini de 20 dies hàbils, des de la publicació de l'anunci d'informació pública en el Diari Oficial de la Generalitat Valenciana, última publicació de l'edicte, qualsevol persona interessada podrà presentar al·legacions i alternatives tècniques a l'exposada al públic, amb el contingut de l'article 32.a i b) de la Llei Reguladora de l'Activitat Urbanística, al Registre General de l'ajuntament.
  
Segon. Així mateix, qualsevol persona interessada podrà presentar en plica tancada proposicions juridicoeconòmiques durant els cinc dies hàbils següents al venciment del termini indicat anteriorment.
  
Tercer. Els terminis anteriorment assenyalats es prorrogaran durant 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució.
  
Quart. L'acte d'obertura de pliques es farà en la següent data hàbil a la conclusió del termini per a presentar-les a l'ajuntament.
  
Cinqué. Durant tot el procediment podran ser objecte de consulta a l'ajuntament les al·legacions i alternatives tècniques que es presenten. Així mateix, totes les actuacions podran ser objecte de consulta i al·legacions per la persona interessada durant els 10 dies següents al d'obertura de pliques.
  
Cosa que es fa pública perquè se'n prenga coneixement general, als efectes indicats anteriorment i els establits en l'article 57 de la Llei Reguladora de l'Activitat Urbanística. La present val també de comunicació als propietaris de sòl i titulars de drets afectats desconeguts, amb domicili o parador ignorat o insuficient per a poder practicar l'avís o no s'hi puga practicar, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.